Komisijos reglamentas (EB) Nr. 186/2004
2004 m. vasario 2 d.
iš dalies keičiantis Tarybos reglamento (EB) Nr. 1255/1999 ir Reglamento (EB) Nr. 2571/97 nuostatas dėl saldžių sausainių, vaflių ir sausblynių kodų kombinuotojoje nomenklatūroje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo [1], ypač į jo 10 ir 15 straipsnius bei 31 straipsnio 14 dalį,
kadangi:
(1) Reglamento (EB) Nr. 1255/1999 31 straipsnis numato, kad už tam tikrus produktus, kuriems taikomas tas reglamentas, būtų mokama eksporto grąžinamoji išmoka, jeigu jie eksportuojami prekių, išvardytų jo II priede, pavidalu.
(2) 1997 m. gruodžio 15 d. Komisijos reglamento (EB) Nr. 2571/97 dėl sviesto pardavimo sumažintomis kainomis ir dėl pagalbos suteikimo konditerijos gaminių, ledų ir kitų maisto produktų gamyboje naudojamai grietinėlei, sviestui ir koncentruotam sviestui [2] 4 straipsnyje daroma nuoroda į galutinių produktų, atitinkančių pagal tą reglamentą numatytų priemonių taikymo reikalavimus, KN kodus.
(3) Priėmus Komisijos reglamentą (EB) Nr. 1789/2003 [3], kuris iš dalies pakeičia 1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo [4] I priedą, dėl tam tikrų produktų buvo padaryti kombinuotosios nomenklatūros pakeitimai.
(4) Atitinkamai turi būti iš dalies pakeistas Reglamento (EB) Nr. 1255/1999 II priedas ir Reglamento (EB) Nr. 2571/97 4 straipsnis.
(5) Minėti pakeitimai turėtų būti taikomi tuo pačiu metu, kaip Reglamentas (EB) Nr. 1789/2003.
(6) Todėl reglamentai (EB) Nr. 1255/1999 ir (EB) Nr. 2571/97 turi būti iš dalies pakeisti.
(7) Šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1255/1999 II priede išbraukiama ši eilutė:
"19059040 | - - - Vafliai ir sausblyniai, kurių sudėtyje esantis vanduo sudaro daugiau kaip 10 % masės" |
2 straipsnis
Reglamento (EB) Nr. 2571/97 4 straipsnio 1 dalies A formulės A1 punkte KN kodai "190530, 19059040" pakeičiami kodais "190531, 190532".
3 straipsnis
Šis reglamentas įsigalioja kitą dieną nuo jo paskelbimo Europos Sąjungos oficialiajame leidinyje.
Jis taikomas nuo 2004 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. vasario 2 d.